39. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.84710 της 28 Σεπτ./9 Νοεμ. 1966 (ΦΕΚ Β΄654) Περί καθορισμού τρόπου κινήσεως Λογαριασμού άρθρ.35 Ν.Δ.4541/1966 εισπράξεως εσόδων, πληρωμής κλπ. Έχοντες υπ’ όψιν τας διατάξεις της παρ.2 του άρθρ.36 του Ν.Δ.4541/1966 «περί τροποποιήσεως και συμπληρώσεως του Κώδικος καταστάσεως δημοτικών και κοινοτικών υπαλλήλων, καθορισμού του τρόπου πληρωμής των αποδοχών των κοινοτικών υπαλλήλων και άλλων τινών διατάξεων», αποφασίζομεν: 1.Εις τον παρά τω Ταμείω Παρακαταθηκών και Δανείων συσταθέντα, δια του άρθρ.35 του Ν.Δ.4541/1966, χρηματικόν λογ/σμόν υπό τον τίτλον «πληρωμή αποδοχών κοινοτικών υπαλλήλων» εισάγονται τα υπό των άρθρ.34 και 35 προβλεπόμενα έσοδα αυτού, ως κάτωθι: Σελ. 120(ε) Τεύχος 461-Σελ.56 α)Η υπό του άρθρ.34 προβλεπομένη ενίσχυσις είκοσιν εκατομμυρίων δραχμών εκ του προϋπολογισμού του Κράτους αποδίδεται κατά δωδεκατημόρια και εις την 1ην εκάστου μηνός. β)Η κατά την παρ.2 του άρθρ.35 επιβληθείσα, από 1ης Ιαν. 1966, εισφορά επί των υπό των κοινοτήτων κατά το προηγούμενον έτος πραγματοποιουμένων τακτικών εσόδων αποδίδεται μερίμνη των παρά τοις Δημοσίοις Ταμείοις Προϊσταμένων των Γραφείων Παρακαταθηκών και Δανείων, επί τη βάσει των διατάξεων του άρθρ.38 του από 17.5.1959 Β.Δ/τος «περί οικονομικής Διοικήσεως και Λογιστικού των Δήμων και Κοινοτήτων» και της υπ’ αριθ.83591/24.9.1966 αποφάσεως ημών. γ)Τα εν τοις προϋπολογισμοίς των οικείων κοινοτήτων εγγραφόμενα χρηματικά ποσά δια την πληρωμήν των αποδοχών των κοινοτικών υπαλλήλων και των εργοδοτικών εισφορών αποδίδονται εις τον Λογ/σμόν δια τακτικού χρηματικού εντάλματος της Κοινότητος εκδιδομένου εντός δεκαημέρου από της εγκρίσεως του προϋπολογισμού των Κοινοτήτων. Εν ελλείψει ταμειακού υπολοίπου των κοινοτήτων, τα εν λόγω ποσά αποδίδονται τμηματικώς διαρκούντος του οικονομικού έτους ή παρακρατούνται, μερίμνη του Τμήματος Οικονομικής Διοικήσεως εκ των εσόδων των κοινοτήτων της παρ.2 του άρθρ.37 του Ν.Δ.4260/1962 και αποδίδονται εις τον ως άνω Λογ/σμόν. Η παρακράτησις των ποσών τούτων ενεργείται επί τη βάσει καταστάσεων των Δημοσίων Ταμείων εμφαινουσών τα μη αποδοθέντα κατά κοινότητα ποσά, υποβαλλομένων δε μερίμνη της Νομαρχίας, εις το Υπουργείον Εσωτερικών εντός των μηνών Μαΐου και Νοεμβρίου εκάστου έτους. Δια το οικον. έτος 1966 θα αποδοθούν εις τον Λογ/σμόν τα απαιτούμενα δια την καταβολήν των αποδοχών των κοινοτικών υπαλλήλων και εργοδοτικών εισφορών ποσά δια το από της λειτουργίας του Λογ/σμού μέχρι 31.12.1966 χρονικόν διάστημα. δ)Εις έκαστον παρά τοις Δημοσίοις Ταμείοις Γραφείον Παρακαταθηκών και Δανείων, διατίθεται, τη εντολή της Κεντρικής Δ/νσεως του Ταμείου τούτου, το απαιτούμενον ποσόν δια την πληρωμήν των αποδοχών των κοινοτικών υπαλλήλων. 3.Β.β.38-39 Κατάσταση Δημοτικών και Κοινοτικών Υπαλλήλων 2.Το κατά το άρθρ.34 του Ν.Δ.4541/1966 αποδιδόμενον εκ του Κρατικού Προϋπολογισμού ποσόν διατίθεται δια την ενίσχυσιν των μη υπαγομένων εις το Β.Δ.406/1963 κοινοτήτων, των οποίων οι γραμματείς ελάμβανον κατά το οικονομικόν έτος 1965 βασικόν μισθόν κάτω των χιλίων δραχμών και προς συμπλήρωσιν μέχρι του ποσού τούτου του υπό των κοινοτήτων καταβαλλομένου και του ειδικού επιδόματος του Β.Δ.291/1966. Το κατά το προηγούμενον εδάφιον διατιθέμενον ποσόν θα εγγράφηται εις τον προϋπολογισμόν των κοινοτήτων ως έσοδον εις το Κεφάλαιον 9 και άρθρ.3 υπό τον τίτλον «Προϊόν ενισχύσεως του Κρατικού Προϋπολογισμού δια την πληρωμήν των αποδοχών των κοινοτικών υπαλλήλων» και ως έξοδον εις το Κεφάλαιον 2 και άρθρ. 1/Β υπό τον τίτλον «Πληρωμή αποδοχών κοινοτικών υπαλλήλων εκ ποσού ενισχύσεως Κρατικού Προϋπολογισμού». Η λογιστική τακτοποίησις εις την διαχείρισιν των κοινοτήτων του ποσού τούτου θα γίνεται άμα τη λήξει της διαχειρίσεως του οικον. έτους δια της εκδόσεως υπό του παρ’ εκάστω Δημοσίω Ταμείω Γραφείου Παρακαταθηκών και Δανείων γραμματίου εισπράξεως και ισόποσου χρηματικού εντάλματος της Κοινότητος. Η δαπάνη των πάσης φύσεως καταβαλλομένων εις τους εν λόγω γραμματείς επιδομάτων, ως και των εφεξής, δι’ αποφάσεων των κοινοτικών συμβουλίων, εγκρινομένων, βαρύνουσα τας κοινότητας, θα αποδίδεται εις τον Λογ/σμόν, κατά τα εν τη παρ.1 εδαφ.γ΄ της παρούσης οριζόμενα. 3.Επί του ενιαίου παρά τω Ταμείω Παρακαταθηκών και Δανείων πιστωτικού υπολοίπου του Λογ/σμού τούτου καταβάλλονται:α)Αι αποδοχαί των τακτικών υπαλλήλων απασών των κοινοτήτων, β)τα επιδόματα Χριστουγέννων και Πάσχα και το επίδομα άδειας και γ)αι εργοδοτικαί εισφοραί των Κοινοτήτων υπέρ των οικείων ασφαλιστικών οργανισμών (ΤΑΔΚΥ, ΚΑΔΚΥ, ΚΣΚΥ, ΙΚΑ κλπ.). Η εκκαθάρισις των αποδοχών των κοινοτικών υπαλλήλων ενεργείται υπό των Προέδρων των Κοινοτήτων κατά τα υπό των άρθρ.20, 26 παρ.2 και 87 του από 17.5.1959 Β.Δ/τος οριζόμενα. Ούτοι οφείλουν, όπως αποστέλλουν εις τον αρμόδιον ταμίαν πέντε ημέρας προ της πληρωμής των αποδοχών μισθοδοτικήν κατάστασιν συντασσομένην κατά τα εν άρθρ.26 παρ.2 του Δ/τος τούτου και τη υπ’ αριθ.15750/77/22.7.1965 εγκυκλίω οριζόμενα. Εις την μισθοδοτικήν κατάστασιν του μηνός Ιανουαρίου θα συνάπτωνται τα υπό του άρθρ.26, παρ.2 του ιδίου Β.Δ/τος οριζόμενα δικαιολογητικά. Αντίτυπον της μισθοδοτικής καταστάσεως εκάστου μηνός, φέρον τας υπογραφάς των δικαιούχων, θα συνάπτηται εις το κατά την παρ.1 εδάφ.γ΄ εκδιδόμενον χρηματικόν ένταλμα. Αι υπέρ τρίτων κρατήσεις και εισφοραί επί των αποδοχών των κοινοτικών υπαλλήλων, ως και αι εργοδοτικαί εισφοραί, θα αποδίδωνται μερίμνη των δικαιούχων επί τη βάσει μισθοδοτικής καταστάσεως εξοφλουμένης προ της πληρωμής του καθαρού πληρωτέου ποσού δια χρηματικού εντάλματος του Γραφείου Παρακαταθηκών και Δανείων. Τα παραστατικά στοιχεία αποδόσεως των κρατήσεων και εισφορών θα συνάπτωνται εις το κατά το προηγούμενον εδάφιον αντίτυπον της μισθοδοτικής καταστάσεως. 4.Η καταβολή εις τους γραμματείς των κατά την παρ.1 του άρθρ.34 κοινοτήτων της διαφοράς μεταξύ του υπό των κοινοτήτων καταβαλλομένου μισθού και του υπό του δευτέρου εδαφίου της παρ.1 του άρθρ.36 καθοριζομένου δια το από της 1ης Ιανουαρίου μέχρι 31 Οκτ. 1966 χρονικόν διάστημα θα γίνη επί τη βάσει μισθοδοτικής καταστάσεως κατά τα εν τω δευτέρω εδαφίω της παρ.3 της παρούσης οριζόμενα. 5.Εις το τέλος του οικον. έτους οι προϊστάμενοι των παρά τοις Δημόσιοις Ταμείοις Γραφείων Παρακαταθηκών και Δανείων θα προβαίνουν εις εκκαθάρισιν κατά κοινότητα του Λογ/σμού (Κατάθεσις εις Λογ/σμόν δια την πληρωμήν των αποδοχών των κοινοτικών υπαλλήλων. Ετησία δαπάνη πληρωμής βαρύνουσα την Κοινότητα) κατά τα υπό της Κεντρικής Δ/νσεως του Ταμείου Παρακαταθηκών και Δανείων ορισθησόμενα. 6.Η κεντρική Δ/νσις του Ταμείου Παρακαταθηκών και Δανείων θα υποβάλλη εις το Υπουργείον Εσωτερικών μηνιαίως αντίγραφον του παρ’ αυτώ κινουμένου Λογ/σμού πληρωμής των αποδοχών των κοινοτικών υπαλλήλων, εν ω θα αναγράφονται αι εισπράξεις και πληρωμαί και ειδικώτερον αναλυτικώς κατά Γραφείον Παρακαταθηκών και Δανείων η μεταφερομένη κίνησις αυτών κατά τον προηγούμενον μήνα. 7.Έναρξις λειτουργίας του παρά τω Ταμείω Παρακαταθηκών και Δανείων συσταθέντος Λογ/σμού «πληρωμή αποδοχών κοινοτικών υπαλλήλων» ορίζεται η 1η Νοεμ. 1966. Η παρούσα δημοσιευθήτω δια της Εφημερίδος της Κυβερνήσεως. 39α. ΒΑΣΙΛΙΚΟΝ ΔΙΑΤΑΓΜΑ υπ’  αριθ.1044 της 10/20 Δεκ. 1966 (ΦΕΚ Α΄ 280) Περί διαβαθμίσεως, κατατάξεως θέσεων και καθορισμού προσόντων υπαλλήλων των Οργανισμών Τοπικής Αυτοδιοικήσεως. (Τροποποιούνται τα άρθρ.25,26,28,29,30,32-38, 40-42, 46 και 47 του Β.Δ.406/1963. Κατηργήθη δια του άρθρ.126 παρ.22 Ν.Δ.1140/1972, εξαιρέσει του διατηρουμένου τελευταίου εδαφίου της παρ.1 του άρθρ.1, περί ης βλ. υπό το άρθρ.25 παρ. 7 του Β.Δ.406/1963, ανωτ. σελ. 108). (Αντί των σελ.121(ζ) και 123(ε) Σελ. 121(η) Τεύχος 480-Σελ.5 Κατάσταση Δημοτικών και Κοινοτικών Υπαλλήλων 3.Β.β.39α 